open-index/open-wikipedia-markdown huggingface dataset:
Adnan Sutan Samik

**Adnan Sutan Samik** (lahia sekitar 1935) adolah saurang tokoh pertanian dari Kamang Hilia, Kabupaten Agam, Sumatera Barat. Pado dekade 1960an jo 1970an baliau marintih pertanian limau di Kamang Hilia nan mambawo kamajuan ekonomi di nagari itu. Karano kontribusinyo, baliau mandapek Penghargaan Kalpataru dari Pamarintah Indonesia pado taun 1984 untuak kategori "Perintis Lingkungan", dan penghargaan "Petani Teladan" dari provinsi Sumatera Barat pado taun 1977.

## Referensi
Norwegia

**Norwegia** (sacaro rasmi: **Karajaan Norwegia**, ), iolah sabuah nagara Nordik di Samananjuang Skandinavia bagian ujuang barat nan babatehan jo Swedia, Finlandia, sarato Rusia. Pantainyo nan talatak di Samudera Atlantik Utara jo Lauik Barents adolah lokasi dari fyord tanamo. Svalbard jo Jan Mayen barado di bawah kadaulatan Norwegia manuruik Traktat Svalbard. Norwegia mampunyoi sabuah pulau banamo Bouvet nan talatak di Samudera Atlantik. Laweh total Norwegia adolah 385,525 km² jo populasi sabanyak 4.9 juta. Norwegia marupokan nagara jo kapadatan panduduak tarandah kaduo di Eropa. Ibukotanyo adolah Oslo. Norwegia mampunyoi cadangan minyak bumi, gas alam, mineral, makanan lauik, aia tawa nan laweh. Norwegia juo pangasia minyak jo gas alam per kapita tagadang di lua Timur Tangah.

## Rujuakan

## Bacoan lanjuik
*  

## Caliak pulo
* Daftar nagara-nagara di dunia

## Pautan lua

*  Portal resmi Norwegia
*  Portal resmi berbahasa Indonesia
Fyord

**Fyord** (barasa dari bahaso Norwegia; *fjord*) marupokan samacam taluak nan tabantuak dari lelehan gletser atau *glaciar* iyolah tumpukan es nan sangaik tebal jo barek.

Sabuah fyord dapek sangaik dalam jo sangaik panjang. Fyord banyak ditamukan di nagara Skandinavia jo di Amerika Utara, utamonyo Alaska jo Kanada.

## Lokasi
Fyord ditamukan di sapanjang pasisia:
* Norwegia
* Islandia
* Greenland
* Labrador
* pasisia barat Skotlandia (disabuik "loch lauik")
* barat lauik suduik Selandia Baru (caliak Fiordland)
* di pasisia barat Newfoundland di Taman Nasional Gros Morne
* British Columbia sampai ka Puget Sound
* pasisia selatan jo barat Alaska
* selatan Chili
* di pasisia Lauik Baltik di Jerman
* di sabagian Antartika, utamonyo Samananjuang Antartika
* babagai Pulau Arktik jo Kapulauan Sub-antartika

Fyord tapanjang di dunia adolah:
# Scoresby Sund di Greenland, (350&nbsp;km)
# Sognefjord di Norway (203&nbsp;km)
# Hardangerfjord di Norway (179&nbsp;km)

Taluak panjang manyarupoi-fyord di pasisia New England acok disabuik sabagai "fiards".

Taluak Lim di Istria, Kroasia, acok disabuik "Fyord Lim" walaupun sabananyo bukan fyord nan tabantuak dek glasial tapi sabuah estuaria nan dibantuak dek erosi dari Sungai Pazinčica.
Bahaso Armenia

**Bahaso Armenia** adolah sabuah bahaso Indo-Eropa nan dipatutuakan di sakitar pagunuangan Kaukasus, utamonyo di Republik Armenisa dek banso Armenia. Bahaso ko marupokan cabang surang dari rumpun bahaso Indo-Eropa, tanpa bahaso karabaik nan lain.  Walaupun bahaso ko banyak manganduang kato-kato warisan dari bahaso Proto Indo-Eropa, tapi fonologi jo sintaksisnyo banyak tapangaruah bahaso-bahaso tatangganyo di Kaukasus jo bahaso Turki juo, sainggo bahaso iko punyo juo fonem-fonem eksplosif ejektif. Salain itu dari segi kosakata, bahaso iko banyak dipangaruah-i bahaso Parsi, nan marupokan bahaso Indo-Eropa pulo.

## Rujuakan
Tampek wisata di Kabupaten Dharmasraya

**Objek Wisata** adolah sebuah tampek rekreasi/tempat berwisata. Objek wisata dapek barupo objek wisata alam seperti gunuang, danau, sungai, pantai, lawik, atau barupo objek wisata bangunan seperti museum, benteng, situs peninggalan sejarah, dll. **Obyek wisata di [[Kabupaten Dharmasraya]]** ado baragam macamnyo. Barikuik iko adolah daftar babarapo obyek wisata di kabupaten ko, antaro lain:

## Rujuakan
Malam bainai

**Malam bainai** adolah malam tarakhia bagi calon anak daro, nan marupoan pengantin padusi di Minangkabau, marasoan kabebasan sabagai padusi lajang. Sacaro kabahasaan, bainai bararti maagiah inai atau mamakai inai, iyolah malakek-an daun pacar kuku (*Lawsonia inermis*) nan dalam istilah Sumatera Barat disabuik daun *inai* nan alah ditumbuak sampai aluih ka kuku-kuku jari calon pengantin padusi. Daun inai nan lah ditumbuak aluih tu bilo dibiaan lakek samalaman akan maninggaan bakeh warna sirah  cemerlang di kuku. Warna sirah  di kuku maagiah tando bawosanyo rang padusi tu alah manikah. Indak kasado kuku jari tangan diagiah inai, malainkan hanyo sambilan jari. Maknanyo adolah sapuluah bararti samparono, sadangkan kasempurnaan hanyo milik Tuhan.

Malam bainai marupoan bagian dari rangkaian ritual adaik nan dimulai sajak babarapo ari sabalum hinggo sasudah parnikahan. Sabalumnyo, calon pangantin padusi nan dalam bahaso Minang disabuik *anak daro*, malakuan ritual mandi-mandi. Di ari tu anak daro mamakai *tokah* (yaitu samacam salendang nan dibaluik-an manyilang di dado sainggo bagian-bagian bau dan langan tampak tabukak).

## Rujuakan
Musajik Rao Rao

**Musajik Rao Rao** adolah salah satu musajik tatuo di Indonesia nan talatak di Nagari Rao Rao, Kecamatan Sungai Tarab, Kabupaten Tanah Datar, Sumatera Barat. Musajik nan mamadukan arsitektur Minangkabau jo Persia ko mulai dibangun pado taun 1908 jo atok babahan ijuak sabalun akianyo diganti manjadi seng.

Sajak didirikan, musajik ko alah panah mangalami karusakan nan cukuik banyak dek gampo pado taun 1926 jo tarakia 2009. Namun sajak dibangun, musajik ko alun panah dipugar sacaro total. Renovasi nan panah dilakukan anyo barupo paluruihan minaro nan miriang pado taun 1975 jo panggantian saluruah keramik lamo jo nan baru sakitar taun 1990-an.

Kini ko, salain digunokan untuak aktivitas ibadah umaik Islam, musajik ciek lantai ko digunokan juo sabagai sarana pandidikan agamo. Mulonyo, musajik ko taleso pulo dijadikan tampek panyusunan strategi pajuangan malawan panjajahan Ulando.

## Sijarah
Musajik Rao Rao talatak di jalan arah dari Batusangkar manuju Bukittinggi, tapeknyo di Nagari Rao Rao, Kecamatan Sungai Tarab, Kabupaten Tanah Datar, Sumatera Barat. Musajik ko mulai dibangun pado taun 1908, sabagai pangganti Musajik Atok Ijuak di Rao Rao nan dibongka dek karano kondisi bangunannyo alah indak layak. Di tanah wakaf H. Mohammad Thaib Caniago, musajik ko dibangun sacaro basamo dek masyarakaik Nagari Rao Rao ateh usulan Abdurrachman Datuak Majo Indo. Pado akia taun 1918, pambangunan musajik ko dapek disalasaian.

## Arsitektur

Arsitektur pado musajik ko marupokan papaduan dari baragam corak, umumnyo iyolah Persia jo Minangkabau. Bak cando arsitektur musajik khas Minangkabau lainnyo, atok musajik ko tadiri dari ampek tingkek nan agak mancakuang, hanyo sajo di atok tingkek paliang ateh ado ruang babantuak persegi jo ampek atek bagonjong mangarah ka ampek panjuru mato angin, samantaro pado bagian minaronyo ado ruang babantuak segidalapan baratokkan gobah.

Di dalam ruang sumbayang batagak ampek tiang utamo nan tabuek dari beton. Di bagian mihrab musajik nan baru dibuek mimbar permanen pado taun 1930, dihiasi hiasan barupo pacahan kaco keramik. Mimbar tasabuik baukuran 3 × 1,38 meter jo tinggi 3,1 meter.

Dalam paringatan 100 taun Musajik Rao Rao pado Oktober 2008, Shodiq Pasadigoe, Bupati Tanah Datar wakatu tu mangecekan, ado duo musajik lain di saluruah Sumatera Barat nan mirip jo musajik ko karano memang dimintak dibangun sarupo, yakni Musajik Saadah nan lataknyo di Sungai Tarab, Kabupaten Tanah Datar juo tapeknyo di Nagari Gurun jo Musajik Raya Koto Baru di Sungai Pagu, Kabupaten Solok Selatan.

## Bangunan lain
Di sabalah kida musajik ko tagak sabuah bangunan balantai duo baukuran 7&nbsp;×&nbsp;10 m. Bangunan nan disabuik "Markaz" tu salasai dibangun pado taun 2001. Samantaro itu di sabelah suok musajik ko juo tagak sabuah bangunan nan dipakai sabagai sikolah agamo, nan sajak taun 1982 baganti namo manjadi "Darul Huda" (sabalunnyo Madrasah Islamiyah).

## Galeri

## Rujuakan

; Catatan kaki

## Pautan lua

* Masjid Raya Rao Rao  di situs web rasmi Nagari Rao Rao.
Minaro

**Minaro** atau **Manaro** iolah sabuah struktur buatan manusia nan tingginyo labiah daripado lebanyo. Minaro acok dibangun untuak manjadi sabuah panado sabuah organisasi. Dek itu minaro dibangun ancak jo elok. Tapi tujuan utamo pambangunan minaro adolah untuak mamaliharo ruang jo tanah.

## Etimologi
Kato "minaro" barasa dari Bahaso Arab **"منارة"** nan dibaco:*manārah*.

## Sijarah

Minaro alah dipakai dek manusia sajak zaman prasejarah. Minaro batu bulek di dindiang kota Jericho dari zaman Neolithic (8000 SM) adolah nan dianggap tatuo di dunia. Minaro-minaro nan paliang partamo dibuek adolah ziggurat, nan ado pado arsitektur Sumeria sajak 4000 taun SM. Sabagian ziggurat nan paliang tanamo tamasuak Ziggurat Sumeria di kota Ur, dibangun 3000 taun SM, jo Etemenanki nan marupokan salah satu contoh paliang tanamo dari arsitektur Babilonia, dibangun 2000 taun SM sarato dianggap sabagai minaro tatinggi pado masonyo.

Babarapo contoh tatuo nan masih ado adolah struktur-struktur Broch (struktur dindiang kosong) di Skotlandia utara, bafungsi sabagi minaro mercusuar babantuak karucuik. Iko sajalan jo budayo Phoenician jo Romawi nan manakankan paran minaro sabagi benteng jo panjagoan. Sabagai contoh, elemen pangintaian nan ditamukan di Mogador diabngun 1000 taun SM, barasa dari Phoenician atau Carthaginian. Urang Romawi mamfungsikan minaro persegi salapan sabagai bagian dari istano Diocletian di Kroasia, nan dipakirokan dibangun 200 taun masehi, sadangkan Tembok Servian (4000 taun SM) jo Tembok Aurelian (3000 taun masehi) babantuak persegi ampek. Urang Cino manggunokan minaro sabagai bagian tapadu dari Tembok Gadang Cino (The Great Wall of China) 210 taun SM pado maso pamarintahan dinasti Qin. Minaro juo marupokan elemen pantiang pado kastil.

Minaro tanamo lainnyo adolah Minaro Pisa di Pisa, Italia nan dibangun dari taun 1173 inggo 1372, jo Minaro Kamba di Bologna, Italia nan dibangun dari taun 1109 inggo 1119. Minaro Himalaya adolah minaro batu nan sabagian gadangnyo ado di Tibet, dibangun sakitar abaik ka-14 sampai abaik ka-15.

## Struktur jo arsitektur
Kabanyakan minaro babantuak saakan-akan samo tetapi arsitekturnyo babeda. Minaro kadangkalo mampunyoi antena di puncaknyo.

## Tujuan pambangunan minaro
Di bawah ko adolah babarapo tujuan pambangunan minaro:

* untuak manjadikannyo ancak jo mangagumkan
* manguekan tanah
* sabagai pamandangan
** untuak pariwisata
** untuak tujuan pangawasan: Minaro pamandu udaro, nan ado di lapangan tabang
** untuak tujuan kasalamaikan: minaro pangawas di panjaro.
** untuak mangawasi kabakaran: di hutan misalnyo
* untuak manyebarkan cahayo (rumah api)
* untuak manyebarkan bunyi (lonceng di minaro gereja, azan di minaro musajik)
* untuak manunjuakan wakatu (minaro jam)

## Caliak pulo

* Daftar minaro
* Daftar minaro tatinggi di dunia
* Minaro musajik

## Rujuakan
Basshunter

**Basshunter**, **Jonas Erik Altberg** (lahia bakeh 22 Desember 1984 di Halmstad) padendang, DJ.

## Diskografi
### Album
* *[[The Bassmachine]]* (2004)
* *[[LOL (^^,)|LOL <(^^,)>]]* (2006)
* *[[Now You're Gone – The Album]]* (2008)
* *[[Bass Generation]]* (2009)
* *[[Calling Time]]* (2013)

### Singel
* "The Big Show" (2004)
* "Welcome to Rainbow" (2006)
* "Boten Anna" (2006)
* "Vi sitter i Ventrilo och spelar DotA" (2006)
* "Jingle Bells" (2006)
* "Vifta med händerna" (2006)
* "Now You're Gone" (2007)
* "Please Don't Go" (2008)
* "All I Ever Wanted" (2008)
* "Angel in the Night" (2008)
* "Russia Privjet (Hardlanger Remix)" (2008)
* "I Miss You" (2008)
* "Walk on Water" (2009)
* "Al final" (2009)
* "Every Morning" (2009)
* "I Promised Myself" (2009)
* "Saturday" (2010)
* "Fest i hela huset" (2011)
* "Northern Light" (2012)
* "Dream on the Dancefloor" (2012)
* "Crash & Burn" (2013)
* "Calling Time" (2013)
* "Elinor" (2013)
* "Masterpiece" (2018)
* "Home" (2019)
* "Angels Ain't Listening" (2020)
* "Life Speaks to Me" (2021)
* "End the Lies"  (2022)
* "Ingen kan slå (Boten Anna)"  (2023)

## Pautan lua

* Situs resmi Basshunter
Canang

**Canang** iyolah alaik musik nan ditokok tabuek dari kuningan. Bantuaknyo bulek sarupo guang tapi agak ketek ukurannyo. Bagian balakang canang balowong sadangkan bagian tangahnyo ado barupo cingkunek tampek canang iko ditokok inggo inyo babunyi. Bagian pinggianyo dilubangan duo buah untuak manyangkuikan tali ijuak untuak tampek mamaciknyo.

Dahulunyo canang digunokan untuak alaik bahubuangan manyampaikan barito ka masyarakaik dek wali nagari atau jorong (tukang canang). Bantuak baritonyo iyolah barupo maajak bagonto royong mambarasiahan banda, jalan, musajik/surau, kuburan. Salain itu juo untuak maimbau rapek nagari, bilo turun ka sawah, atau juo untuak hiburan samacam pawai.

Nagari nan mambuek canang iko adolah nagari Sungai Puar, Kabupaten Agam

## Rujuakan
Balerong

**Balerong,** **Balairuang,** **Balai Gadang,** atau **Balai Godang** adolah sabuah bangunan nan bafungsi sabagai tampek maadokan musyawarah mufakaik bagi urang Minangkabau. Arsitektur bangunan ko sabantuak jo rumah gadang. Kok rumah gadang marupokan bangunan nan utuah, balerong iolah bangunan nan tadiri dari ruang nan laweh tanpa ado sakek pambateh. 

## Etimologi
Manuruik kamus bahaso Minangkabau, balerong adolah sabuah bangunan tampek musyawarah diadokan, dipimpin dek pangulu dari masyarakaik (niniak mamak). Balerong atau balairuang barasa dari kato balai (*pavilion*) jo ruang (bangunan), mangacu pado arsitektur bangunan kayu sarupo paviliun.

Istilah nan dapek dipakai untuak balerong di antaronyo *balairuang*, *balai gadang*, atau *balai godang*. Pado zaman modern, ado samacam gaduang patamuan nan dinamokan balairuang, misanyo balairung gaduang Universitas Indonesia, nan marupokan balairuang utamo universitas jo bangunan tagadang di lingkungan kampus.
## Arsitektur
Sabuah balerong sabantuak jo rumah gadang, samo-samo mamakai gonjong. Dindiang balerong (kok ado) samo-samo dihiasi jo ukiran-ukiran jo pola bungo nan dicat. Inyo juo dirancang sabagai rumah pangguang nan batingkek.

Pabedaan utamo antaro balerong jo rumah gadang adolah pado tata latak interior nan dibagi ka dalam biliak; sabaliaknyo, balerong dirancang sabagai sabuah ruang nan sacaro kasaluruahan digunokan untuak fungsi komunal atau basamo. Akibaiknyo, balerong indak mamiliki panel untuak pintu jo jandela. Banyak balerong indak mamakai dindiang. Dek itu, labiah banyak urang buliah manyato dalam acaro musyawarah dari lua balerong. Akses ka balerong disadiokan dek portal tungga di tangah-tangah bangunan, nan tahubuang ka tanah jo sabuah janjang.

Sabuah balerong dibangun jo anjuang, samacam pangguang di kaduo ujuang balerong. Di sikolah pangulu pucuak duduak. Babarapo balerong dibangun jo lantai nan talatak di tingkek nan samo, tanpa anjuang. Bantuak lain dari balerong, contohnyo adolah balerong koto piliang pado zaman saisuak, bagian tangah bangunan indak balantai, nan mamungkinkan kudo pangulu untuak lalu. Bagian nan indak balantai disabuik labuan gajah.

## Fungsi

Balerong adolah sabuah bangunan kayu tampek sakalompok pangulu bakumpua memimpin musyawarah untuak manyalasaikan urusan nagari. Manuruik fungsinyo, balerong tabagi manjadi duo jinih: balai saruang jo balai pasujian. Sabuah balai saruang digunokan untuak mangadokan patamuan nan manyalasaikan sangketo atau manantuan hukuman kapado sasaurang. Balai pasujian (balai untuak mampasiapkan) dipakai untuak musyawarah nan diadokan sabalun manerapkan undang-undang baru di nagari.

Sabuah balerong hanyo buliah dibangun di sabuah daerah nan alah bastatus nagari. Dek karano itu, balerong batindak sabagai samacam balai kota untuak nagari.

## Rujuakan

## Daftar pustaka

* 
*
Gandang tigo

**Gandang tigo** iyolah alaik musik nan ditokok untuak mamaikannyo sarupo canang. Biasonyo gandang itu babantuak alaik musik nan tabuek dari batang pohon jo kulik binatang, namun gandang tigo iko babeda namo jo bantuaknyo. Alaik musik iko tadapek di kanagarian Tabek Panjang,Kecamatan Baso, Kabupaten Agam. Alaik iko dinamokan gandang tigo karano alaik iko tasusun tigo jo ukurannyo nan babeda-beda yaitu:

* Gandang gadang (baukuran diameter 24&nbsp;cm, banada F)
* Gandang manangah (diameter 21,5&nbsp;cm, banada G)
* Gandang ketek. (diameter 21&nbsp;cm, banada A)

## Sijarah
Namo gandang tigo iko barasal dek biasonyo masyarakaik satampek manyabuik bamain musik jo bagandang. Kalau ado nan maajak bamain musik, urang manyabuik; "bagandang wak nah". Sadangkan kato tigo barasal dek jumlah pamainnyo ado tigo urang. Dek itulah namonyo gandang tigo. Musik gandang tigo iko bakambang di kanagarian Tabek Panjang sajak labiah dari 300 taun nan lalu. Satiok suku di kanagarian Tabek Panjang punyo alaik musik iko. Sajak pagolakan taun 1958, alaik musik iko alah mulai hilang.

## Rujuakan
Agustus 2018

* Pamarintah Puerto Riko **[[Kontroversi jumlah korban tewas Badai Maria|marevisi jumlah korban tewas]]** dari Badai Maria taun 2017 di teritori tu dari 64 manjadi 2.975 sasudah kontroversi jo kritik salamo ampia satahun.
* **[[kabakaran hotel Harbin 2018|Kabakaran hotel]]** di Harbin, China, manewaskan 19 urang jo malukoi labiah dari 20 urang lainnyo.
***[[Scott Morrison]]** *(gambar)* manjadi Pardano Mantari Australia nan baru sasudah Malcolm Turnbull mangunduakan diri.
* **[[Gampo bumi Lombok 19 Agustus 2018|Gampo bumi]]** nan bakakuatan 6.5 skala richter malantak Lombok Timur, sasudah duo kali gampo sabalunnyo pado 29 Juli jo 5 Agustus.
*Presiden Joko Widodo mambukak sacaro rasmi **[[Alek Ulahrago Asia 2018]]** di Stadion Utamo Gelora Bung Karno, Jakarta.
* Di Afghanistan, ratusan urang tewas dek **[[sarangan Ghazni|panyarangan kota]]** Ghazni jo wilayah sekitarnyo dek Taliban.
*Jambatan **[[Ponte Morandi]]** di Genova, Italia rubuah, mambunuah 22 urang.

: Alek Ulahrago Asia 2018

:
Padang International Dragonboat Festival

**Padang International Dragonboat Festival** (Festival Sampan Nago Internasional) adolah olahraga aia tingkek dunia nan diadokan satiok taun di Kota Padang, Provinsi Sumatera Barat. Festival ko diadokan dek  Pamarentah Kota Padang salamo 4 ari di bulan Agustus dakek banda bakali GOR Haji Agus Salim, Kota Padang.

Satiok taun acara ko diikuti dek Persatuan Olahraga Dayung Seluruh Indonesia (PODSI) sa-Indonesia .  Taun 2018, adu laju sampan ko diramikan dek sajumlah tim dayuang dari banyak negara, sabuik se Jepang, Taiwan, Hongkong, Malaysia, Jerman jo Indonesia untuak mamparabuikkan hadiah sajumlah Rp. 190.000.000.

## Sijarah
Lomba laju sampan nago ko (Dragon Boat) dalam baso Mandarinnya dinamokan *Duan Wu Jie*. Festival ko asalnyo dari salah ciek perayoan budayo tradisional Tiongkok nan umuanyo labiah dari 2000 tahun. Adu laju sampan ko dirayokan biasonya pado tanggal 5, bulan 5 pado pananggalan kalender bulan satiok tahunnyo atau jatuah pado bulan Juni pananggalan internasional (*Gregorian*). Di Kota Padang, lomba ko jadi bagian dari parayoan hari jadi Kota Padang nan jatuah tanggal 7 Agustus.

## Rujuakan
Pasar Siteba

**Pasa Siteba** marupokan salah satu pasa nan talatak di Kota Padang. Pasa Siteba rami dikunjuangi jo masyarakaik Nanggalo.

## Sejarah
Pasa Siteba alah ado sajak 1960-an. Pasa Siteba patamo kali talatak di sampiang Kuranji malewatiKecamatan Nanggalo atau labiah kurang 400 m sabalah selatan dari Pasa Siteba kini dan saat tu urang manyabuiknyo jo namo Pasa Pagi Nanggalo. Sakitar taun 1970-an, para panggaleh di Pasa Siteba mulai marasoan patambahan jo sampiknyo tampek untuak transaksi jua-bali, mambuek para panggaleh jo pamuko masyarakaik mancari tampek baru sahinggo didapek tampek kini nan talatak di kawasan Surau GadangKecamatan Nanggalo, Kota Padang, Sumatera Barat.

## Aktivitas
Barang dagangan nan dijua di Pasa Siteba barupo kabutuhan pokok masyarakaik sarupo, bareh, ikan lauik, sayua mayua, jo kayu baka. Para panggaleh di Pasa Siteba indak mamakai tampek tatantu untuak manggala dagangannyo malainkan manggunokan alaih papan atau plastik tu saparo lai manumpang di emperan-emperan rumah panduduak nan talatak di dakek pasa.

## Rujuakan
Jawi

**Jawi** adolah hewan taranak dari famili Bovidae dan subfamili Bovinae. Jawi dipaliharo tarutamo untuak dimanfaatkan susu jo dagiangnyo sabagai pangan manusia. Hasia sampingan, sarupo kulik, isi paruik, tanduak, jo kotorannyo juo dimanfaatkan untuak babagai kaparaluan manusia. Di sajumlah tampek, jawi dipakai pulo sabagai paelo alaik transportasi, pangolahan lahan tanam (bajak), jo alaik industri lain (sarupo parameh tabu). Karano banyak kagunoan ko, jawi alah manjadi bagian dari babagai kabudayoan manusia sajak lamo.

Kabanyakan jawi taranak marupokan katurunan dari jinih lia nan dikenal sabagai ***Auerochse*** atau ***Urochse*** (dibaca *auerokse*, bahaso Jerman nan bararti "sapi kuno", namo ilmiah: *Bos primigenius*), nan alah punah di Eropa sajak 1627. Namun, ado babarapo spesies jawi lia lain nan katurunannyo didomestikasi, tamasuak jawi bali nan banyak ditaranakkan di Indonesia.

= Rujuakan =

## Pautan lua
*
Stasiun Pulai Aie

**Stasiun Kereta Api Pulo Aie** adolah  stasiun partamu nan dibangun pamarintah Kolonial Balando, manjadi jalan padagangan di Padang, Sumatera Barat.

## Sajarah
Sasudah dirintihnyo jalan rel kareta api nan maubuangan kota Semarang jo Solo dek parusahaan swasta *Nedederland Indische Spoor Wegmart Schappij* (NIS), pambangunan rel kareta api dilanjuikkan baliak ka lua Pulau Jawa, tarutamo daerah nan manganduang kakayoan alam sarupo Sumatera Barat, Sumatera Selatan, jo Aceh. Kabaradoan kareta api di Sumatera barat ndak lapeh dari ditamukannyo tampek tambang batu baro di Sawah Lunto taun 1868 dek insinyur partambangan nan banamo Willem Hendrik de Greve.

Pambangunan jalan kareta api dikarajokan dek Parusahaan Kareta Api  Nagaro *Sumatera Staats Spoorw*egen (SSS), pambangunan jalan kareta api dimuloi dari Taluak Bayua (Emmahaven)- Sawah Lunto. Pado bulan Juli 1891, alah disalasaian pambangunan jalan kareta api dari Pulo Aie (Padang) ka Padang Panjang sapanjang 71 Km. Pado bulan November 1891 jalan kareta api tasabuik mancapai Bukiktinggi sapanjang 90 Km.

Jalua kareta api diresmian pado tanggal 1 Oktober 1892 di Kota Padang, basarangkekkan jo pambukaan Palabuahan Taluak Bayua (Emmaheaven), jo pambukaan hubuangan kareta api dari Padang hinggo Muaro Kalaban.

## Referensi
Tugu Jong Sumatranen Bond

**Tugu Jong Sumatranen Bond** adolah tugu nan didirian untuak manganang pergerakan para urang mudo Sumatera maso pajuangan dulu. Tugu bantuak bulek ko didirian di ateh tampek nan mamuek prasasti, nan marekam sajarah patamuan Jong Sumatranen Bond (JSB) partamo di Kota Padang. Pado Juli 1919 urang-urang mudo ko bagabuang jo JSB, diantaronyo Bahder Johan ( Menteri Pendidikan Era Kabinet Natsir), AK Gani (Wakia Perdana Menteri Kabinet Amir Sjarifuddin), budayawan M. Yamin jo Sultan Takdir Alisjahbana (STA), sarato Wakia Presiden Indonesia partamo, Moh. Hatta bakumpua di Jalan Gereja, Koto Padang, tapeknyo di sabalah selatan Hotel Grand Inna Muara.

## Pambangunan
Palatakkan batu partamo dilakuan pado 6 Juli 1919 dek Mevrouw M.J.J. Ahrends Overgauw bini Mr. Ahrend nan wakatu tu adolah Asisten Residen nan marangkap juo sabagai Walikota Padang. Ancaknyo adolah bahan semen nan digunoan, barasa dari *NV.Nederlansche Indische Portland* (NIPCM) atau kini dinamokan PT Semen Padang. Bangunan tugu pado bagian badannyo punyo panjang 1,5 m lebar 1,5 m jo tinggi 3 m. Bantuak sagi tigo tugu malambangkan tigo bagian: tradisional urang Minangkabau, iyolah ninik mamak (pemangku adaik), alim ulama (pemuka agamo), cadiak pandai (kaum intelektual). Adopun bantuak bulek dibagian puncak tugu ko melambangkan persatuan Sumatera nan diidamkan. Latak inskripsi pado masiang-masiang tugu alah mangalami parubahan. Tugu sagi ampek di satiok sisinyo batuliskan :

* Peringatan Rapat Besar Kesatoe J.S.B (Jong Sumatranen Bond) Perkoempoelan Pemoeda Soematra Dalam Rapat Besar di Kota Djakarta
* Tersiarnja Pergerakan Anak Sumatera
* Angko 1910
* Kekallah Agama Islam

## Acuan
Tawanto Lawolo

## Lata balakang
**Tawanto Lawolo** adolah salah satu tokoh masyarakaik Nias nan sangaik peduli jo kabudayaan urang Nias di Padang. Dibuktian dek badirinyo IKMN (Ikatan kaluargo masyarakaik Nias)

Tawanto Lawolo lahia  di kampuang Gantiang,Koto padang pado tanggal 16 Agustus 1949 yaiko  saaik balangsuangnyo  agresi militer Balando II. Ayahnyo banamo Karim marupokan urang katurunan Nias jo suku Lawolo. Karim labiah mamantiangkan pandidikan anaknya sebab pandidikan adolah  sarana untuak manimbo harto barhargo nan ado nilai tinggi yaitu,ilmu. tabuktia jo Karim nan biso manyakolahkan anaknyo dak apo baprofesi sabagai patani. Tawanto sampek baranti sakolah dari SR Mato Aia karano bacakak jo kawannyo, namun ayahnyo taruiah mamaksonyo untuak basakolah, ateh parintah ayahnyo tu, Tawanto akhianyo nio malanjuikkan sakolahnyo di SR 17 Aia Manih taun 1957.

Salain paduli jo pendidikan, Karim jugo  menekankan pamahaman adaik ka  anak-anaknyo,baginyoo adaik marupokan warisan nenek moyang nan haruih dipaliharo dima inyo tingga. Urang Nias sangaik manjago adaiknyo walaupun babeda agamo, manuruiknyo agamo bukanlah panghalang untuakn menjalanaan adaik ko. misalnyo nan pernah dikecekan dek urang panduduak nias dulu ko, Si'ulu Barani kapado salah saurang pendeta nan banamo Fries:

nan artinyo:

"Memang awak nio datang mangikuti di kau Tuan! 

Memang Awak nio datang untuak pacayo ka Yesus! 

Memang awak nio dayang untuak banyanyi!

Tapi awak indak nio malenyapkan adaik urang dulu!" 

Karim saurang seniman nan sanang bamain jo gamad dan manari tari balanse mdam jo kawan kawannyo. sajak ketek Tawanto emang banyak baraja jo Ayahnyo. Ibu Tawanyo banamo Sitiana nan mampunyoi darah urang minangkabau. 

Kawin campua nan tajadi di kaluargo tawanto marupokan sabuah proses asimilasi. Tawanto labiah memiliah marga ayahnyokarano masyarakaik manganuik sistem patrilineal 

## Pandidikan
SR Aia Manih tahun 1957

SMP 4 Belantung nan manjadi SMK Nasional Padang

SMA Netral

Sekolah Tinggi Ilmu Sosial Politik Imam Bonjol taun 1983

## Karajo jo Kaluarga
Tawanto menikahi Rohati, tapi ndak balangsuang lamo karano inyo bacarai taun 1969 dan mampunyoi anak nan banamo Armanto, kudian Tawanto memiliah manjadi Muallaf.

kamudian Tawanto Lawolo manikah jo padusi nan katurunan Nias yaiko Salmi Indriani Harefa pado taun 1971, dari pernikahan ko Tawanto mampunyi anak ampek urang yaitu: 

# Titin Gustu Salwanti
# Tomi Melki Veronika
# Tila Yeni Yarni Silvita
# Trivirman

## IKMN(Ikatan keluarga Masyarakat Nias)
IKMN Diprakarsai dek Tawanto basamo duo urang kawannyo  iyolah Faigil Gea dan Faosiaro Bawamanewi.

Faktor pandorong badirinyo adolah karano adonyo dindiang pambateh antaro urang NIas nan alah lamo tingga di padang jo urang nias nan baru datang ka padang.

## Prestasi
1)Manjadi aetua selam duo periode, periode I taun 1989-1994 dan Periode II taun 1994-1998.

2)Mambuek buletin IKMN padang iyolah Warta

3)Mengadoan lomba bola voli dan group vokal untuak mampakanaan IKMN ko

4)Mambantua pamarintah padang malakukan pamindahan makam urang nias sabanyak 500 makam dari gunuang padang ka tanah nan disadiokandi Bungus,Tunggua Hitam dan di bukik lubuak taun 1995

## Referensi
Musajik 60 Kurang Aso

**Masajik 60 Kurang Aso** (dialek Solok Salatan: *Masajik 60 Kughang Aso*) marupokan masajik paninggalan sajarah nan batampek di Kabupaten Solok Selatan tapeknyo di Nagari Pasie Talang, Kecamatan Sungai Pagu. Namo 60 Kughang Aso iko barati *anam puluah kughang ciek* jo jumlah 59. Badasakan informasi nan didapek dari masarakaik satampek mangatoan namo 60 Kughang Aso diambiak dari kajadian mangkeknyo ciek dari ughang pakarajo nan bajumlah 60 ughang dari pambangunan masajik iko. Walau indak ado catatan pastie bilo masajik iko dibangun e, tapi dipakirokan masajik iko alah ado sabalun taun 1700-an Masehi. Hal iko juo dipakuek jo arsitekturnyo daghi pangaruah Hindu-Jawo pado abaik ka-15 Masehi.

## Konstruksi bangunan
Masajik 60 Kughang Aso sadolahan bangunannyo tabuek daghi kayu, baiak lantai, tiang, dindiang, maupun rangko atok e, sadang atok e tabuek dari seang. Bangunan masajik mampunyoi denah bujua sangka. Di bagian suok muko bangunan masajik nan mahadok ka timur tadapek bangunan ketek tampek digantuangan baduag. Denah bangunan masajik iko pasagi panjang jo ukuran 2 x 3 m. Tiang pado bangunan masajik iko bajumlah 9 buah, jo tiang utamo nan talatak di tangah bangunan. Sado tiang poloih tanpa hiasan. Pintu masuak ka masajik bagian muko bajumlah duo buah jo posisi badampiangan nan talatak agak ka bagian kida bangunan.

## Galeri

Berkas:Masjid 60 Kurang Aso 01.jpg|Bagian muko
Berkas:Masjid 60 Kurang Aso 07.jpg|Bagian sampiang
Berkas:Masjid 60 Kurang Aso 05.jpg|Jendela
Berkas:Masjid 60 Kurang Aso 16.jpg|Bagian dalam
Berkas:Masjid 60 Kurang Aso 04.jpg|Pintu muko
Berkas:Masjid 60 Kurang Aso 10.jpg|Mimbar


## Rujuakan
Pasa Lubuak Buayo

**Pasa Lubuak Buayo** iolah salah satu pasa nan talatak di Kota padang Sumatra Barat, tapeknyo batampek diKecamatan koto tangah. Pasa iko manjadi pilihan masyarakeik Lubuak Buayo dan sakaliliangnyo sehinggo indak paralu lai ka Pasa Raya padang.

## Sejarah
Sabalun banamo Pasa Lubuak Buayo, pasa iko labiah disabuik jo namo Pasa Balai Usang. Pasa iko kiro-kiro ala ado samanjak taun 1920-an. Batampek di sampiang sungai Kandis di balakang musajik Jami' Al-Amin parumahan Lubuak Gadiang I. Sakitaran taun 1940-an Pasa Balai Usang dipindahkan ka daerah Lubuak Buayo. Pasar iko siap tu dikenal jo Pasa Lubuak Buayo.

## Pambangunan
Pambangunan Pasa Lubuak Buayo dikarajoan malalui duo tahap. Tahap partamo dikarajoan pado taun 1981-1982, dibangun 92 toko atau kios dan 56 petak meja batu. Pambangunan tahap kaduo dikarajoan pado taun 1993-1994, tambahan 56 petak toko atau kios dan 40 petak meja batu. Pado taun 2000 dibangun baliak 48 petak meja batu. Tarakhir pado taun 2002 dibangun baliak 10 petak meja batu.

## Referensi
Syaidiman Usman, Syaidiman (2014).
Bakatik

***Bakatik ***marupokan sabuah kagiatan upacaro tradisi nan dilaksanokan sakali dalam sataun, kabaradaannyo sabagai upacaro malibekkan penampil jo kalompok khalayak. Upacaro tradisi bakatik adolah sabagian dari ragam tradisi lisan nan hiduik jo bakambang di daerah Pasisia Selatan khususnyo Baruang-Baruang Balantai. Tradisi iko marupokan bantuak upacaro tradisional Minangkabau.

Bakatik sabagai sabuah upacaro tradisi lisan, dikalompokan sabagai upacaro nan islami, karano tradisi iko hanyo dapek diadokan sakali dalam sataun yakni di wakatu kaduo ari gayo puaso. Salain tu acaro bakatik ko dibacon di khatik nan biasonyo aliam ulamo di dalam ciek suku nan ka tampil pado wakatu tu, misalnyo suku Caniago nan satiok taunnyo ka bagaliran.

## Sajaroh
Tradisi *bakatik* ala ado sajak 1912 nan diwariehkan secaro turun-tamurun dari niniak moyang.

## Unsua-Unsua Pandukuang Bakatik

### Tampek
*Bakatik* diadokan di tangah pasa Baruang-Baruang Balantai, jo makasuik supayo sagalo urang dapek mancaliak acaro tu. Sabalun acaro ko  dimulehyan biasonyo diadokan iriang-iriangan di sakita daerah Baruang-Baruang Balantai nan manandokan acaro ko dimulayan. Acaro ko diadokan diateh pentas nan diagiah karpet, kasua jo tigo katik. Disampiang pentas didampingi duo dubalang (panjago).

### Wakatu
Pantujukan acaro tradisi bakatik dimulei pukua 13.00 WIB, tapeknyo satalah luguah jo sudahnyo tagantuang lamonyo acaro nan dipantunjukan atau tagantuang kaadaan.

### Pakayan

* Pakayan panghulu manggunokan *saluak*, baju (baju gadang bawarna itam), *siawa gadang*, *sandang,* *sewah, sesamping, cawek*, tungkaik
* Pakayan khatib manggunokan pakayan putiah-putiah jo mamakai saruban putiah
* Pakayan panonton manggunokan pakaian dalam suasano gayo.

## Fungsi Upacaro Bakatik
Fungsi dari upacaro *bakatik* maliputi:

# sabagai sarano untuak manyampaian nasihek atau ajaran dalam bantuak ungkapan
# sabagai ajang silaturrahmi masyarakeik atau warga satampaik
# sabagai sarano penyampaian pandidikan
# sabagai sarano ungkapan ngaso

## Referensi
Salmi, Fitriani, Fitriani (2008).
Musajik Rayo Pincuran Tujuah

**Musajik Rayo Pincuran Tujuah** talatak di Jl. Syekh Burhanuddin, Nagari Pakandangan, Pakandangan, Enam Lingkung, Kabupaten Padang Pariaman, Sumatera Barat. Musajik ko dibanguan pado taun 1865 dek Labai Taluak, salah surang ulama Pakandangan. Disabuik **Pincuran Tujuah** karano tampek wudunyo nan tardiri dari 7 buah pincuran dan talatak di tapian Batang Ulakan. Katiko Jumaik rami jamaah nan mangunjuginyo, apo lai katiko ado Ari Maulid Nabi Muhammad.

## Sijarah
Musajik iko dibangun pado taun 1865 (patangahan abaik ka-19 M) dek Labai Taluak***,*** salah surang ulama Pakandangan. Sacaro sususunan, Musajik Rayo Pincuran Tujuah, Pakandangan iko samo jo musajik-musajik kuno nan lain di Minangkabau. Di antaro ciri arsitektur Minangkabau nan ado yaitu ruang utamo babantuak bujua sangka (persegi panjang) jo atok babantuak tumpang.

Musajik iko talatak di ateh lahan salaweh ± 900 m2 (30 m x 30 m) dan dapek masuak lewat pintu nan ado di sisi timur (surambi). Bangunan utamo musajik baukuran 18 m x 18 m, sadangkan ruang utamonyo baukuran 14 m x 14 m jo 1 buah tiang utamo (maco) nan talatak di tangah-tangah ruangan dan 8 buah tiang pandampiang nan talatak sacaro konsentris di sakitar tiang utamo. Di sisi barat ruang utamo ado mihrab badenah persegi panjang baukuran 4 m x 2 m. Samantaro itu, di sisi timur ruang utamo ado surambi badenah persegi panjang baukuran 7 m x 7 m. Di ruang surambi iko ado tabuah musajik. Di sabalah timur surambi ado tampek wudhu. Sacaro umum, musajik iko tabuek dari mortar (campuran bata, batu jo plesteran), salain dari atok nan tabuek dari seng.

## Rujuakan
Rumah Gadang Datuk Bisai

**Rumah Godang Datuak Bisai** dibuek taun 1920 dek Datuak Bisai, urang godang di Rantau Kuantan. Rumah gadang ko talatak di Jl. M. Soham, Dusun Dua, Desa Pulau Aro, Kec. Kuantan Tangah, Kab. Kuantan Singingi, Riau. Layaknyo rumah gadang di Minangkabau, rumah gadang ko tamasuak ka dalam rumah tradisional daerah rantau Kuantan.

## Fungsi
Rumah gadang ko baguno untuak tampek bamusyawarah jo acara adaik bantuak alek adaik batogak gala, monti, dubalang jo maagiah gala datuak untuak pamacik taraju pucuak pimpinan luhak atau kasatuan desa/kelurahan. Sasuai namonyo, Rumah Gadang Datuak Bisai ko panah digunoan untuak Kantua Mudo Bisai sabagai Urang Gadang Limo Koto di Tengah.

## Arsitektur
Babeda jo ciri khas rumah gadang di Minangkabau, rumah gadang ko babantuak atok tumpang duo tingkek samo model kajang padati[1] tabuek dari seng. Lantai rumahnyo babantuak pangguang jo tangga di pangka (di sabalah timur lauik), salain tu pintu masuak talatak di sabalah timurnyo.

Rumah Gadang ko ado 2 lantai. Tampek untuak bamusyawarah jo acaro adaik lainnyo talatak di lantai patamo. Di lantai ko ado juo tigo kamar, duo kamar talatak di sampiang kiri jo kanan,  kalau kamar nan ditangah baguno untuak malatak an lamari. Di lantai duo rumah gadang ko baguno untuak tampek manyimpan barang palangkok adaik. Bangunan rumah ko badenah persegi panjang ukurannyo 16,40 m x 6,6 m nan ditunjang dek 22 buah tiang kayu. Untuak pagantian udara rumah gadang di kaduo lantainyo ditambah jo jendela. Di lantai pertamo ado 5 jendela, 3 jendela gadang di muko pintu masauk, tapeknyo di sabalah timur, 2 jendela ketek talatak di sabalah barat. Jendela di lantai duo bajumlah 8 buah, masiang-masiang 4 buah talatak di sabalah tenggara jo barat lauik. Ruangan dapua nan ado di sabalah utara, kondisinyo kini alah ancua, hanyo tingga dindiang sabalah utara, saba;ah timur lantainyo ancua juo. Di sabalah barat lauik dari rumah gadang ko kiro-kiro 7,8 m tadapek rangkiang (lum-bung padi). Lumbung padi ko ukurannyo 2,5 m x 4,2 m, jo tonggak sabanyak 6  buah. Dek BPCB Sumatera Barat, ado ruangan nan rusak jo ancua. Tamuan tu bantuaknyo kayak kondisi lantai patamo sabagaiannyo alah ancua, ruangan dapua nan ado di sabalah utara alah ancua juo samo kondisi rangkiang rusak barek nan sabagian gadang dindiang jo lantainyo alah ancua. Sayangnyo rumah ko kini alah indak ditampek an lai, soalnyo kondisinyo buruak bana jo rusak barek.

## Caliak pulo

* Rumah Gadang
* Rumah Godang Kuantan Singingi

## Rujuakan
Kantua Bukik Asam Sawahlunto

**Kantua Bukik Asam Sawahlunto** adolah bangunan tuo Unit panambangan Ombilin nan dibangun pado taun 1916, nan talatak di Kota Sawahlunto. Kantua nan masih berarsitektur Bulando, dibangun dijantuang kota sakaliguih sabagai ikon Sawahlunto.

## Sajarah
Dalam panalitian De Greve, dikatahui bahwa tadapek  200 juta ton batu bara nan takandung di sakitar aliran Batang Ombilin, Salah ciek batang aia nan ado di Sawahlunto. Sajak panalitian tasabuik diumumkan ka Batavia pado taun 1870, pamarintah India Balando mulai marancanoan pambangunan sarana jo prasarana nan dapek mamudahkan eksploitasi batu bara di Sawahlunto. Salanjuiknyo Sawahlunto  dijadikan sabagai kota pado taun 1888.

Sajarah partambangan batu bara di Tanjuang Enim dimulai samanjak zaman kolonial Balando taun 1919 jo manggunokan metode panambangan tabukak (open pit mining) di wilayah operasi partamo, yaitu di Tambang Air Laya. Salanjuiknyo mulai 1923 beroperasi jo metode panambangan bawah tanah (underground mining) hinggo 1940, sadangkan produksi untuak kapentingan komersial dimulai pado 1938.

Sairiang jo barakhianyo kakuasaan kolonial Balando di tanah aia, para karyawan Indonesia kamudian bajuang manuntuik parubahan status tambang manjadi partambangan nasional. Pado 1950, Pamarintah RI kamudian mangesahkan pambentukan Parusahaan Negara Tambang Arang Bukit Asam (PN TABA).

Pado 1981, PN TABA kamudian barubah status manjadi Perseroan Tabateh jo namo PT Tambang Batubara Bukit Asam (Persero) Tbk, nan salanjuiknyo disabuik Parseroan. Dalam rangka maningkekan pangembangan industri batu bara di Indonesia, pado 1990 Pamarintah manetapkan panggabuangan Perum Tambang Batubara jo Perseroan.

Sasuai jo program pangambangan katahanan energi nasional, pado 1993 Pamarintah manugaskan Perseroan untuak mangembangkan usaho briket batu bara.

Pado 23 Desember 2002, Parseroan mancatatkan diri sabagai parusahaan publik di Bursa Efek Indonesia jo kode “PTBA”.

## Peresmian Museum Tambang Batubara Ombilin
Museum nan talatak di Sawahlunto Ombilin, Sumatera Barat iko diresmian dek Wakil Menteri Pariwisata jo Ekonomi kreatif Dr. Sapta Niwanda. Kahadiran museum iki diharokan dapek manjadi palengkap mutakhir daghi babagai objek wisata nan ado di Sawahlunto.

## Rujuakan

* wikipedia.org/wiki/kota_Sawahlunto
* travel.kompas.com
* ptba.co.id
Rumah Pek Sin Kek Sawahlunto

Rumah Pek Sin Kek yakni bantuak bangunan bacorak Hindia Baru (indisch) nan barado di Jalan A. Yani, Kota Sawahlunto. Rumah Pek Sin Kek barado disekitar Pasa Remaja Kota Sawahlunto. Rumah iko dibangun sajak taun 1916 lalu dimiliki jo kaluargo berketurunan Tionghoa banamo Pek Sin Kek. Sabagai tampek rumah hunian sanak famili, bangunan tasabuik digunoan pulo manjadi Gedung Teater, Tempat Perkumpulan Masyarakat Melayu bahkan manjadi pabrik es jo roti.   

## Arsitektur
Walaupun bantuak bangunan menyerupai arsitektur *indisch*, tapi ado unsur-unsur ornamen nan ado di bangunan iko nan masih banyak dipangaruahi ornamen Cino, saroman dicaliak pado bagian mahkota bangunan. Kondisi bangunan masih tampak kokoh, namun ado pado dindiang dibagian sampiang kiri alah tampak rusak. Pado bagian teras pun tampak ado duo buah tiang pilar dari beton. Revitalisasi jo rehabilitasi bangunan nan alah siap dilakukan sejauh iko diawasi jo dibina sebagaimana bangunan cagar budayo basejarah untuak pambangunan sarato karakter Kota Sawahlunto sabagai kota multi-etnik babudayo

## Referensi
Tugu Padang Area

**Tugu Padang Area** adolah sabuah tugu nan dibuek untuak mancaritoan jo maingek pajuangan urang Kota Padang pado wakatu panjajahan Balando dulu nan talatak di Jalan Dr. Sutomo, Simpang Haru. Tugu ko babantuak lidah api nan manyalo dan babedo jo tugu-tugu nan ado di Kota Padang. Pado dindiang tugu ko dihieh jo lukihan atau gamba palawanan urang Kota Padang kapado Balando sarato ditambah jo taman hieh hijau di sakuliliangnyo.

Tugu iko salasai dibangun pado taun 1992. Konsepnyo dirancang dek guru gadang seni rupo Universitas Negeri Padang Ibenzani Usman.

## Sajarah
Menuruik sajarah, pado wakatu panjajahan dulu, di sakuliliang tugu ko dijadian tampek pabatehan, tampek baparang jo tampek manyimpan sanjato sarato ado nan mancaritoan sabananyo tampek tugu ko adolah tampek dimano urang palaja jo masyarakaik di sakuliliang Simpang Haru ko manyarang tantaro sakutu. Panyarangan ko lah nan mamaciang panyarangan-panyarangan salanjuiknyo jo gajolak pajuangan di Kota Padang malawan sakutu Balando nan masuak ka kota Padang. 

Tugu ko dibangun sajak taun 1991 dan sudah pado taun 1992. Wakatu bulan Mei pado taun 2016, Pamarintah Kota Padang alah malakuan pambaruan jo pabaikan di tugu Pajuangan Kota Padang ko sahinggo tampek ko taliek rancak jo  nyaman. Panambahan landmark kato “Tugu Padang Area” di tampek tugu ko juo manambah daya tariak sarato manjadi panyumarak.

## Namo lainnyo
Tugu Padang Area ko punyo banyak namo nan babedo-bedo di masyarakaik Kota Padang diantaronyo: Tugu Simpang Haru, Tugu Padang Area, Tugu Api, dan Tugu Tigo Tungku Sajalin.

## Rujuakan
Surau Gadang Bintungan Tinggi

**Surau Gadang Bintungan Tinggi** talatak di Nagari Padang Bintungan, Kecamatan Nan Sabaris, Kabupaten Padang Pariaman. Surau iko ditagakkan dek Shaikh Abdul Rahman pado taun 1864.

Bantuak surau iko hampiang samo jo surau-surau lainnyo di Minangkabau. Hal iko dipatando jo bangunan nan badenah bujua sangka, atok babantuak tungkuih nasi baundak-undak, jo lantai nan ditinggian mambantuak kolong.

## Pambangunan
Komponen bangunan tabuek dari kayu, sadangkan atok bangunan tabuek dari ijuak. Bangunan nan tagak saaik ini  kini marupakan hasil pamugaran Balai Pelestarian Peninggalan Purbakala pado taun 2004.

Bangunan utamo nan badenah bujua sangka baukuran panjang 11 m jo leba 11 m. Lataknyo ditinggikan satinggi 1,2 m dari ateh tanah, mambantuak kolong.

Tadapek sambilan tiang nan mangaliliangi sabuah tunggak macu di dalam ruang sumbayang. Tunggak ko baukuran 55&nbsp;cm, babantuak sagi lapan, jo bamotif hieh ukia sulua.

Pado bagian mihrab, ado ampek tunggak nan mandukuang sarato ciek tunggak utamo. Tiang-tiang ko indak ado nan dipaku, tapi disanggo dek pasak nan babantuak mato-mato angin.

Pintu masuak surau talatak di sisi timur sabanyak duo buah. Manuruik tamuan BPCB Sumbar, engsel-engsel pintunyo masih asli.

Di sisi selatan pintu masuak talatak sabuah tabuah nan masih acok diguguah untuak mamanggia warga bakumpua mangaji.

## Rujuakan
Rumah Komedi Sawahlunto

**Rumah Komedi Sawahlunto** iolah bangunan nan di buek dek Sian Sieng A Lan pado taun 1917 disabuik juo Roemah Komidi. Pado jaman Balando, bangunan ko di jadian sabagai tampek hibuaan komedi untuak manghibua paro pakarajo tambang batu bara Ombilin. Patunjuaan komedi pado maso kolonial Balando manampiaan komedi stambul (barasa dari kato istanbul) iolah suatu patunjuakan nan manggabungkan drama lamo dan baru dari kabudayaan Cino, India, Malayu dan Eropa. Musik nan mangiringi patunjukan iko manggunokan alaik musik tradisional dan Eropa. Komedi ko di patunjuaan jo Bahaso Malayu. Carito-carito nan ditampiaan malalui komedi di ambiak dari kaba-kaba tradisional romantis "Pangeran Panji", Carito Timur Tangah sarupo " Ali Baba, Sinbad, Carito Saribu Satu Malam", carito Eropa sarupo " Padagang dari Venesia" atau kisah kontenporer manganai KTV para Nyai Batavia.Sasudah kamardekaan Indonesia dari tangan panjajah, bangunan iko alah banyak mangalami paralihan fungsi. Bangunan iko pernah di jadian sabagai Museum Koleksi Paribadi dan Kantua Bank BRI. Katiko masih ditampeki BRI, geduang jo arsitekstur Indische iko mangalami parombakan taun 2011 geduang ko kambali manjadi kantua pagadaian sampai kini.ArsiteksturArsitektur pacinoaan kontras dari bangunan nan talatak di kawasan pasa Sawahlunto. Tamuan bpcsumbar ornamen, motif, dan struktur bangunanyo sabagai salah satu bangunan-bangunan kolonial sakitarnyo.
Monumen Merpati Perdamaian

**Monumen Merpati Perdamaian** (Peace Dove Monument) adolah sabuah monumen nan dirasmikan dek Presiden Joko Widodo pado tanggal 12 April 2016  di Taman Muaro Lasak, Padang, Sumatera Barat. Peresmian monumen iko marupokan bagian dari latihan maritim babagai negara nan digagas TNI Angkatan lauik nan labiah populer disabuikt Multilateral Naval Exercise Komodo 2016. Monumen Merpati Perdamaian manjulang satinggi dalapan meter. Rancangan monumen nan tabuek dari metal iko manyuropai karateh origami.

## Referensi


## Pranala luar

* (Inggirih) Situs resmi Multilateral Naval Exercise Komodo 2016 
* (Indonesia) Halaman penggemar Multilateral Naval Exercise Komodo 2016
* (Indonesia) Akun Twitter Multilateral Naval Exercise Komodo 2016
* (Indonesia) Akun Instagram Multilateral Naval Exercise Komodo 2016
Urang Cino Bukiktinggi

**Urang Cino Bukiktinggi** atau **Tionghoa Bukiktinggi** adolah urang-urang nan baetnis Cino dima tampek tingganyo ado di Kota Bukiktinggi.

## Asa Usua
Asa kadatangan masyarakaik Cino di Bukiktinggi alun pasti diketahui taun baranyo, tapi kampuang tampek tingga kumpulan masyarakaik Cino alah ditantuan sajak pamarintahan Balando, tapeknyo ado di Kelurahan Benteng, Pasa Ateh. Panantuan tampek tingga masyarakaik Cino di Bukiktinggi diatua dalam paraturan nan banamo ***wijkenstelsel*** nan digunoan sajak **tahun 1856**. Sajak saaik itu, masyarakaik Cino mulai tingga di Kota Bukiktinggi. Masyarakaik Cino diagiah hak mambangun toko jo rumah tingga sahinggonyo kampuang tampek tingga urang Cino dapek lo manjadi pasa untuak urang-urang tu badagang. Banyak nan dari masyarakaik Cino di Kota Bukiktinggi nan badagang, tapi ado jo nan manjua jasa atau jadi pagawai pamarintah.

## Budayo
Kampuang tampek tingga masyarakaik Cino di Bukiktinggi banamo Kampuang Cino. Bantuak tampek tingga urang Cino di Kampuang Cino tu hampia samo sadonyo. Ado duo atau tigo tingkek. Dibangun baderet mamanjang dan talatak di jalan pusek Kota. Lantai patamo digunoan untuak manggaleh, sadangkan lantai atehnyo digunoan untuak tampek tingga.

Masyarakaik Cino di Bukiktinggi biasonyo manciptaan budayo surang nan balain dari etnis lain di Kota Bukiktinggi. Urang Cino alah sajak lamo tingga di Bukiktinggi, tapi sampai kini urang-urang tu tataok baradaptasi jo panduduak asli Bukikttinggi. Budayo Cino nan baragam manjadi sumbangan untuak pakambangan budayo Indonesia tarutamo di Kota Bukiktinggi.

## Parekonomian
Parekonomian padagang Cino punyo paningkatan tiok tahunnyo. Paningkatan tu dapek dicaliak dari fasilitas hiduik masyarakaik Cino nan punyo kamajuan dalam gaya hiduiknyo dibandiangan masyarakaik lokal. Salain tu, dari pandidikan, banyak anak-anak masyarakaik Cino nan lah dapek basakolah sampai paguruan tinggi di lua daerah Sumatera Barat. Ekonomi Cino taruih bakambang dan mancapai puncak sajak awal 19. Parekonomian Cino dapek maju dek babarapo pangaruah , contohnyo caro karajo urang Cino nan dicontoh manuruik keyakinan urang tu, kabijakan pamarintahan samaso maso Balando jo kabijakan pamarintahan Indonesia sasudah kemerdekaan sarato jo kondisi lingkungan sakita.

## Rujuakan

## Caliak pulo
*Urang Cino Padang
Kue talam

**Kue talam** marupokan ciek dari banyaknyo makanan kampuang nan ado di Sumatera Barat, bahkan di daerah-daerah lain di Indonesia. Rasonyo manih jo legit. Pado bulan puaso, kue talam tamasuak jinih makanan untuak babuko puaso nan cukuik banyak paminatnyo. Bahan baku pambuek kue talam ko umumnyo iolah barasa dari tapuang, contohnyo tapuang bareh, tapuang ubi, tapuang sagu. Tapuang-tapuang iko tamasuak kadalam nan karbohidratnyo nan randah.

## Caro mambuek
Bahan-bahan untuak mambuek kue talam tadiri dari ubi parancih, tapuang sagu, tapuang bareh, gulo, santan, jo garam. Mulonyo abuih ubi sampai ampuak jo ditumbuak sampai aluih. Ubi nan digunoan bisa ubi parancih, ubi kuniang, atau ubi ungu. Sudah tu campuan bahan-bahan tadi ka ubi nan alah dialauihan. Diaduak sampai tacampua. Salanjuiknyo abuih adonan tadi sampai masak.

## Rujuakan
Bubur sumsum

**Bubua sumsum** iolah makanan nan bantuaknyo barupo bubua nan warnonyo putiah nan tabuek dari tapuang bareh sarato dimakan pakai kuah manih  (aia gulo merah). Makanan asli dari Indonesia  iko tadapek juo di Malaysia.

## Asa usua
indak ado nan pasti tau asa usa makanan tradisonal iko dari daerah maa, dikaranoan makanan iko dapek ditamuan di seluruh indonesia  sarato jo nagari tetangga malaysia.

## Namo
namo bubua sumsum ko diambiak dari bantauk bubua tu nan bababtuak sarupo jo tulang sumsusm.

## Panyajian
bubua sumsum bisa di buek dek awak surang di dapua. dibaliak dari pado itu di nagari-nagari lain banyak juo tadapek urang nan mannggeleh bubua sumsum ko,

## Pranala lua

* Resep Bubua Sumsum
* Wikibooks:Resep:Bubua Sumsum
* Resep Bubua Sumsum 

## Rujuakan